Document ID: /roh_data/filtered/fineweb-2-filterrobots_roh.jsonl.gz/29168

Eventualas midadas a cuorta vesta vegnan mintgamai publicadas el Fegl ufficial dalla Surselva.
Mesiras da schurmetg encunter il coronavirus
Per tut las occurrenzas religiusas cun dapli che 50 persunas vala igl obligatori da certificat da vaccinaziun ni guariziun (2G) sco era igl obligatori da purtar masca per persunas sur 12 onns. Demai ch’il diember da parochianas e parochians che visetan ils survetschs divins dalla dumengia survarga pil pli buca 50 persunas valan per las dumengias ordinarias las suandontas reglas:
– obligatori da purtar masca per persunas sur 12 onns
– obligatori da desinfectar ils mauns all’entrada dalla baselgia
– regla da distanza
Per enzacontas messas quintein nus che dapli che 50 persunas prendan part, aschia ch’ei vala per quellas messas in’obligaziun da certificat 2G (vaccinau ni guariu) per persunas sur 16 onns sco era in obligatori da purtar masca (naven da 12 onns). Il certificat vegn controllaus all’entrada dalla baselgia. Tgei messas che quei ei vesis vus mintgamai sin il plan liturgic sura ni el Fegl ufficial dalla Surselva.
Las reglas per battens, nozzas ni sepulturas vegnan mintgamai communicai directamein allas famiglias pertuccadas.
Nus supplichein Vus tuts da prender enconuschientscha da quellas mesiras ed engraziein per Vossa capientscha.
las suprastonzas dallas pleivs roman-catolicas Falera e Laax